Raši, Richard, minister investícií, regionálneho rozvoja a informatizácie SR (2024-09-26):
Pán poslanec, veľmi krátko, lebo ste teraz spomenuli Slovensko IT, som zabudol povedať, ste zabudli, boli ste tam v dozornej rade, v dozornej rade ste tam boli, dobre? Čiže to, čo sa všetko dialo, ale chápem, že ste o tom ani nechceli vedieť, lebo ani tá dozorná rada na tom Slovensko IT nezasadala. A teda ja sa vás spýtam, a vy ste ako vybrali, vy osobne, tú právnickú kanceláriu, ktorú som spomínal ja? Ako ste? No počkajte, čiže vy ste nevyberali právnické kancelárie? Pán poslanec. (Reakcia z pléna.) Tú, hej, čo za 30-tisíc, zaplatili ste 70, hej? To je zaujímavé, lebo ja si myslím, že minister ani štátny tajomník by asi nemali vyberať právnické kancelárie, nie? Či vy ste na ministerstve vyberali, kto bude robiť služby pre ministerstvo? Pán poslanec, tak vyberali ste jednu právnickú kanceláriu? (Reakcia z pléna.) Pán poslanec, a ja si nemyslím, že je správne, aby politická nominácia, ktorou ste boli vy, lebo ste boli štátny tajomník, vyberala právnickú kanceláriu. Pretože ja som do procesu výberu, ani do procesu... nechajte ma dopovedať, aby som vás potom neurazil nejakým neprimeraným slovom, lebo ja na rozdiel od vás do žiadneho výberu ničoho nezasahujem, lebo politik, minister či štátny tajomník do toho zasahovať nemá. To ale, ďakujem pekne, že mám slovo, lebo chcem povedať, že vy ste na sociálnych sieťach uverejnili niekoľko klamstiev, ktoré som, samozrejme, vyvrátil, aby bolo aj vám ostatným jasné. Čiže pán poslanec Hargaš kritizoval, že sme vybrali právnickú kanceláriu, ktorá, opakujem, na rozdiel od právnickej kancelárie, ktorú vybral on s pani Remišovou, štátu a obci ušetrila, oni prerobili. Po druhé, kritizoval sumu za hodinu. Aby ste vedeli, v zmluve je podpísaných 120 eur na hodinu, nie je to malá suma, to je suma, ktorú podpísalo naše ministerstvo a vybralo naše právne oddelenie. A hovorím to preto, lebo pán Hargaš tvrdil, že je suma predražená, hej, tak napríklad my sme zistili, že primátor mesta Bratislavy si zazmluvnil advokátsku kanceláriu, ktorú spoluvlastní zakladateľ Progresívneho Slovenska, za 180 eur na hodinu. Ale to je v poriadku, lebo to sú oni, 180 to je v poriadku, 120 my, je predražené zlodejstvo. Za ďalšie, povedal, že sme zazmluvnili právnickú kanceláriu, ktorá, citujem, nebude odvádzať na Slovensku dane. Ďalšie klamstvo. Je to normálne firma registrovaná na Slovensku a tu odvedie normálnu dépeháčku aj daň z príjmu, hej? Čiže to je, ale oni môžu. Po tretie. Vyčítal, že sme vybrali právnickú kanceláriu, ktorá obhajovala nejakého pána Kollára. Nebol to Boris, bol to iný pán Kollár, ktorého asi ste mnohí videli. No tak a my keď vyberáme právnickú kanceláriu, nemáme sa riadiť najnižšou cenou? Čiže preto, že táto firma obhajovala niekedy v minulosti nejakého pána Kollára, my ju máme vylúčiť a máme vybrať inú. My ju máme vylúčiť preto, že nejaký pán Kollár urobil video na pána Hargaša, teda to vám odporučím, aby ste si pozreli, čiže na základe toho hendikepujeme, lebo keď niekto je zlý, obhajuje zlých, lebo oni ho určili za zlých, tak ich vylúčite. To je jedno, že sú najlacnejší. Pravidlá platia len vtedy, keď vyberiete tých správnych, hej? Tak toto je ich progresívny, pohľad Progresívneho Slovenska. A na tomto celom celý mesiac sa snaží robiť kampaň, samozrejme, nikoho to nezaujíma, ale opakujem jedno. Oni kritizujú čistejšie postupy, ako boli postupy, ktoré robili oni. Oni kritizujú to, čo mali chváliť, pretože oni to robili zle, nie podľa zákona, nie podľa pravidiel, ale teraz im to vadí, lebo firma zastupovala niekoho, kto sa im nehodí. Firma je pre nich drahá, lebo je o 60 eur na hodinu lacnejšia ako firma, ktorá robí pre Bratislavu a vlastní ju spoluzakladateľ Progresívneho Slovenska, čiže, a bráňte sa, hej? Čiže ja som veľmi rád, pán Hargaš, že ste mi túto otázku dali. Myslím, že je aj deviata, aj pätnásta, aj neviem ktorá. A ešte je tu veľa písaného textu, ktoré, samozrejme, chcem povedať, že pripravilo komunikačné oddelenie, pretože komunikačné oddelenie to pripravilo na základe informácií, ktoré dostalo od právneho oddelenia, a takisto výber na rozdiel od vášho pôsobenia robili naši právnici a nerobil to ani minister, ani štátny tajomník, ako ste to sám priznali, že nejaké právne kancelárie ste vyberali vy. A opakujem, je povinnosťou každého orgánu a každého štatutára podpísať zmluvu iba s tými, ktorí vyjdú pri výbere, verejnom obstarávaní, alebo keď je to na výnimku, alebo pri oslovení firiem, ktorí vyjdú ako najlacnejší. Nič iné nikto urobiť nemôže a som prekvapený, že vy ste vyberali nejaké firmy podľa vášho vedomia... (Prerušenie vystúpenia časomerom.)